**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL VITALIJAUS JAKOBČIUKO SKYRIMO Į KlAIPĖDOS „ŽALIAKALNIO“ GIMNAZIJOS DIREKTORIAUS PAREIGAS“**

**1. Sprendimo projekto esmė, tikslai ir uždaviniai.**

2019 m. lapkričio 15 d. įvyko konkursas Klaipėdos „Žaliakalnio“ gimnazijos direktoriaus pareigoms eiti. Šiuo sprendimo projektu prašome skirti konkursą laimėjusį asmenį Vitalijų Jakobčiuką į Klaipėdos „Žaliakalnio“ gimnazijos direktoriaus pareigas penkerių metų kadencijai.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas gavus konkursą laimėjusio Vitalijaus Jakobčiuko 2019 m. gruodžio 12d. prašymą Nr. R1-8520 skirti jį nuo 2019 m. gruodžio 20 d. Klaipėdos „Žaliakalnio“ gimnazijos direktoriumi.

Lietuvos Respublikos vietos savivaldos įstatymo 16 straipsnio 2 dalies 21 punkte nurodyta, kad išimtinė savivaldybės tarybos kompetencija yra *savivaldybės mokymo ir auklėjimo (toliau – švietimo) įstaigų vadovų skyrimas į pareigas ir atleidimas iš jų teisės aktų nustatyta tvarka.*

Švietimo įstaigų vadovai skiriami į pareigas penkeriems metams konkurso būdu, savivaldybės tarybos sprendimu. Konkursas organizuojamas vadovaujantis Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193 (toliau–Tvarkos aprašas).

Konkurso metu komisija atrenka pretendentą, geriausiai pasirengusį eiti konkrečios švietimo įstaigos vadovo pareigas, pagal Tvarkos apraše pateiktas Vertinimo pastabų lenteles įvertina pretendentus. Pretendentų konkursinį balą sudaro pretendento kompetencijų vertinimo ataskaitos ir konkurso metu surinktų balų suma.

2019 m. lapkričio 15 d. vykusiame konkurse į Klaipėdos „Žaliakalnio“ gimnazijos direktoriaus pareigas Vitalijus Jakobčiukas buvo vienintelis pretendentas. Iš maksimaliai galimų 5 balų komisijos narių skiriama konkursinio balo dalis sudarė 5 balus. Vitalijus Jakobčiukas paskelbtas laimėjusiu konkursą.

**3. Kokių rezultatų laukiama.**

Bus paskirtas Klaipėdos „Žaliakalnio“ gimnazijos vadovas.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Švietimo įstaigos vadovo darbo užmokestis nustatomas pagal Lietuvos Respublikos valstybės ir savivaldybių įstaigų darbuotojų darbo apmokėjimo įstatymą (toliau Darbo apmokėjimo įstatymas) ir Klaipėdos miesto savivaldybės biudžetinių įstaigų vadovų darbo apmokėjimo sistemos aprašą, patvirtintą Klaipėdos miesto savivaldybės tarybos 2018 m. rugsėjo 27 d. sprendimu Nr. T2- 196 (toliau Aprašas).

Vadovaujantis Darbo apmokėjimo įstatymo 8 straipsnio 2 dalimi, mokyklų vadovų, jų pavaduotojų ugdymui pareiginės algos pastovioji dalis nustatoma pagal Darbo apmokėjimo įstatymo 5 priedo VIII skyrių, atsižvelgiant į mokykloje ugdomų mokinių skaičių, pedagoginio darbo stažą ir veiklos sudėtingumą. Vadovaujantis Aprašo 10. punktu, papildomai atsižvelgiama į vadovavimo tai švietimo įstaigai darbo stažą, vadovavimą švietimo įstaigai su specialiosios mokyklos ar specialiojo ugdymo grupės paskirtimi, įgyvendinamų ugdymo programų skaičių.

Klaipėdos „Žaliakalnio“ gimnazijos ugdomų mokinių skaičius yra 377. Vitalijus Jakobčiukas turi 34 metus pedagoginio darbo stažo, vadovavimo tai švietimo įstaigai darbo stažas yra 30 metų. Klaipėdos „Žaliakalnio“ gimnazija nėra švietimo įstaiga su specialiosios mokyklos ar specialiojo ugdymo grupės paskirtimi, įstaiga nėra įgyvendinanti netradicinio ugdymo sampratos elementus. Ši įstaiga yra švietimo įstaiga, kurioje įgyvendinamos dvi ugdymo programos (pradinio ir pagrindinio).

Vadovaujantis Aprašo priedu, pareiginės algos pastoviosios dalies koeficiento dydis – 10,92 pareiginės algos baziniais dydžiais.

Priėmimo į darbą metu, darbuotojui gali būti nustatoma kintamoji dalis, atsižvelgiant į darbuotojo profesinę kvalifikaciją ir jam keliamus uždavinius. Klaipėdos „Žaliakalnio“ gimnazijos vadovui nustatoma kintamoji dalis – 20 proc. iki jo kasmetinio veiklos vertinimo.

**6. Lėšų poreikis sprendimo įgyvendinimui.**

Nuo 2019 m. gruodžio 20 d. būtų taikomas pareiginės algos pastoviosios dalies koeficientas 10,92 pareiginės algos baziniais dydžiais ir kintamoji dalis – 20 proc. iki jo kaip švietimo įstaigos vadovo kasmetinio veiklos vertinimo.

Metinis įstaigos vadovo darbo užmokesčio fondas sudarytų 28276 Eur su socialinio draudimo įmokomis.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – biudžetinė įstaiga turės vadovą.

PRIDEDAMA:

1. Pretendentų Klaipėdos „Žaliakalnio“ gimnazijos direktoriaus pareigoms eiti konkurso 2019m.lapkričio 15 d. protokolo Nr. ADM-539 išrašas, 1 lapas.
2. Vitalijaus Jakobčiuko 2019 m. gruodžio 12 d. prašymo Nr. R1-8520 kopija, 1 lapas.
3. Teisės aktų išrašas, 4 lapai.
4. Lietuvos Respublikos specialiųjų tyrimų tarnybos 2019-11-28 raštas Nr. 4-01-10140, 1 lapas.

Personalo skyriaus vedėja Inga Gelžinytė-Litinskienė